กสิกรไทยขยับลดวงเงินผ่อนอุ้มชูคนกู้บ้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กสิกรไทยลดวงเงินผ่อนบ้านสูงสุด 40% ช่วยลูกค้าโดนพิษม็อบ
นายกฤษฎา ล่ำซำ รองกรรมการผู้จัดการ ธนาคารกสิกรไทย เปิดเผยว่า จากการชุมนุมทางการเมืองในย่านราชประสงค์ ได้ส่งผลกระทบต่อลูกค้าจำนวนมากเพื่อเป็นการช่วยเหลือและแบ่งเบาภาระให้แก่ลูกค้า ธนาคารจึงได้ออกมาตรการช่วยเหลือลูกค้าสินเชื่อบ้านตามความเหมาะสมกับลูกค้า
สำหรับมาตรการระยะสั้น ลูกค้าสามารถปรับลดยอดการผ่อนชำระสินเชื่อบ้านลงสูงสุด 40% ของยอดผ่อนชำระในแต่ละเดือนเป็นเวลา 1 ปี เช่น ลูกค้าที่เคยผ่อนชำระเดือนละ 1 หมื่นบาท ก็สามารถเลือกลดยอดผ่อนชำระเหลือเพียงเดือนละ 6,000 บาท หรือปรับลดยอดผ่อนชำระโดยผ่อนเฉพาะดอกเบี้ยอย่างเดียวไม่ต้องชำระเงินต้นเป็นเวลา 1 ปี 
ด้านมาตรการระยะยาว จะปรับการผ่อนชำระแบบขั้นบันไดเป็น 3 ช่วงเวลา ช่วงที่ 1 ระยะเวลา 1 ใน 4 แรกของเวลาที่เหลือของสัญญา ให้ผ่อนชำระเงินกู้น้อยกว่าปกติ 20% ช่วงที่ 2 ระยะเวลา 1 ใน 4 ถัดจากช่วงที่ 1 ให้ผ่อนชำระปกติ ช่วงที่ 3 ระยะเวลาที่เหลือผ่อนชำระเงินกู้มากกว่าปกติ 20% ถ้าสัญญาเงินกู้คงเหลือ 20 ปี เท่ากับ 5 ปีแรก จะได้ลดงวดลงจากปกติ 20%
ดังนั้น ลูกค้าที่ได้รับผลกระทบต้องเป็นลูกค้าที่ทำงานด้านบริการหรือพนักงานขายสินค้า การท่องเที่ยว ร้านค้า ร้านอาหาร เครื่องดื่ม สามารถติดต่อสาขาธนาคารได้จนถึงวันที่ 30 ธ.ค.นี้ โดยคาดว่าจะมีผู้ได้รับการช่วยเหลือไม่น้อยกว่า 1,000 ราย